《八月二十三日病少间，乘车偕大兄游三贝子园，忆庚戌秋同二兄过此，十二年矣，怆然有怀，归灯书兴》
清代·王浩

不堪花竹见仪容，暂与鸰原觅故踪。一笑霜钟出云木，十年江国对秋风。

秖疑丧乱身俱在，略遣摧藏语未终。安得形同影无缺，白头共此夜灯红。

作者简介：王浩（1894--1923），字然甫，一字瘦湘，江西南昌人。诸体俱工，宗奉宋贤，以七律见长。陈散原评谓：“吐弃凡近，多骨重神寒之作，力追山谷，笔端可畏，然间有摹拟太似处。”有家藏钞本《思斋集》。